b'\n_START_ARTICLE_\nFN F2000\n_START_SECTION_\nDetalji dizajna\n_START_PARAGRAPH_\nFN F2000 je juri\xc5\xa1na pu\xc5\xa1ka bullpup dizajna. Koristi streljivo kalibra 5.56x45mm NATO. Iznad cijevi pu\xc5\xa1ke nalazi se stabilna platforma MIL-STD-1913 na koju se mo\xc5\xbee montirati opti\xc4\x8dka oprema.\n_START_SECTION_\nMogu\xc4\x87nosti\n_START_PARAGRAPH_\nF2000 je automatska juri\xc5\xa1na pu\xc5\xa1ka bullpup dizajna. Sigurnosna ko\xc4\x8dnica i mehanizam okida\xc4\x8da preuzeti su od automata FN P90. Izbor re\xc5\xbeima paljbe ozna\xc4\x8den je slovima i brojkom. S - safety, odnosno oru\xc5\xbeje je zako\xc4\x8deno; 1 - pojedina\xc4\x8dna, poluautomatska paljba; A - automatic, odnosno automatska paljba._NEWLINE_Pu\xc5\xa1ka koristi streljivo kalibra 5.56x45mm koje se nalazi u NATO okvirima (STANAG 4179). Gumb za otpu\xc5\xa1tanje okvira smje\xc5\xa1ten je simetri\xc4\x8dno pokraj "pistol gripa", odnosno, ispred okvira. Tako\xc4\x91er, pu\xc5\xa1ka je dizajnirana tako da nema "lo\xc5\xa1u to\xc4\x8dku" kroz koju bi mogla u\xc4\x87i prljav\xc5\xa1tina, blato i sl._NEWLINE_Optika koja se nalazi na pu\xc5\xa1ci ima 1,6x zoom te se mo\xc5\xbee koristiti i u slabijim svjetlosnim uvjetima. Ona je montirana na MIL-STD-1913 platformi._NEWLINE_Cijev je izra\xc4\x91ena od \xc4\x8delika te mo\xc5\xbee "sa\xc4\x8duvati" preciznost i nakon 20.000 ispaljenih metaka. Tako\xc4\x91er, cijev ima i skriva\xc4\x8d plamena koji je postavljen na ustima cijevi. On slu\xc5\xbei tome da maskira polo\xc5\xbeaj strijelca prilikom pucanja._NEWLINE_Plinski regulator mo\xc5\xbee se podesiti na dvije postavke - "normalno" za standardno streljivo NATO karakteristika i "negativno" kod pove\xc4\x87ane koli\xc4\x8dine plina u sustavu s ciljem da se osigura pravilno funkcioniranje kada do\xc4\x91e do zastoja ili prilikom kori\xc5\xa1tenja streljiva koje stvara niski tlak.\n_START_SECTION_\nMehanizam izbacivanja \xc4\x8dahura\n_START_PARAGRAPH_\nFN F2000 ima unikatan mehanizam koji izbacuje \xc4\x8dahure naprijed na desnoj strani pokraj cijevi (eng. Forward ejection system). Mehanizam je za\xc5\xa1ti\xc4\x87en patentnim pravom. Ren\xc3\xa9 Predazzer za\xc5\xa1titio je patent 14. listopada 1997. pod patentnim brojem 5675924, a Charles Denuit je 25. velja\xc4\x8de 2000. za\xc5\xa1titio mehanizam pod patentnim brojem 6389725.\n_START_SECTION_\nBaca\xc4\x8d granata\n_START_PARAGRAPH_\nZa pu\xc5\xa1ku FN F2000 razvijen je 40 mm GL-1 baca\xc4\x8d granata koji kao prazan ima te\xc5\xbeinu od jednog kilograma. Kao standardne granate koristi se 40x46mm granate za ispaljivanje na male udaljenosti. Baca\xc4\x8d mo\xc5\xbee izbaciti jednu granatu te ima sli\xc4\x8dni na\xc4\x8din punjenja kao M203. Naime, cijev baca\xc4\x8da se povu\xc4\x8de prema naprijed, u nju se stavi granata te se cijev ru\xc4\x8dno povu\xc4\x8de natrag. Nakon \xc5\xa1to se granata ispali, cijev se opet pomakne naprijed, iz nje se ru\xc4\x8dno izbaci \xc4\x8dahura granate, stavi nova granata te se cijev opet povu\xc4\x8de natrag._NEWLINE_Okida\xc4\x8d baca\xc4\x8da postavljen je direktno ispod okida\xc4\x8da same pu\xc5\xa1ke. Tako je posao vojniku olak\xc5\xa1an, jer nemora, kao primjerice na sovjetskom GP-25 baca\xc4\x8du granata, ruku pomicati s dr\xc5\xa1ke i okida\xc4\x8da pu\xc5\xa1ke do dr\xc5\xa1ke i okida\xc4\x8da samog baca\xc4\x8da granate. Na\xc4\x8din rada kao \xc5\xa1to je na GL-1 baca\xc4\x8du granata, omogu\xc4\x8dava vojniku "try again" (eng. poku\xc5\xa1aj opet) mogu\xc4\x87nost. Naime, ako vojnik proma\xc5\xa1i metu s granatom, mo\xc5\xbee odmah paljbom ispraviti pogre\xc5\xa1ku._NEWLINE_Gumb kojim se otpu\xc5\xa1ta cijev, kako bi se mogla pomaknuti naprijed, nalazi se na desnoj strani baca\xc4\x8da, kao i kod M203 baca\xc4\x8da granata._NEWLINE_Baca\xc4\x8d granata dolazi s osnovnim "flip-up" modulom koji poma\xc5\xbee pri ispaljivanju granate ovisno o tome koliko je meta udaljena. Postoje\xc4\x87i modul koristi se zajedno s posebnim opti\xc4\x8dko-elektroni\xc4\x8dkim sustavom kontrole vatre, naziva FCS, razvijenim u suradnji sa finskom tvrtkom Noptel._NEWLINE_Modul za ciljanje "flip-up" (prilikom ispaljivanju granate) postavlja se na mjesto namijenjeno standardnoj optici pu\xc5\xa1ke. Svrha mu je odrediti i navesti udaljenost od mete i tako pomo\xc4\x87i pri preciznosti prilikom ispaljivanja. Modul se pokre\xc4\x87e pomo\xc4\x87u baterije od 9V. Baterija se nalazi u kunduku pu\xc5\xa1ke, iza okvira (sar\xc5\xbeera) metaka. Tako\xc4\x91er, prednost te baterije je, da se osim modula, njome mogu napajati i bilo koji drugi takti\xc4\x8dki dodaci ili sustavi koji su ugra\xc4\x91eni na pu\xc5\xa1ci._NEWLINE_FCS sustav slu\xc5\xbei kao daljinomjer te koristi laser male snage (preciznost do 1 metar). Tako\xc4\x91er, FCS mo\xc5\xbee prikazati i druge parametre koji mogu biti korisni vojniku. Tako primjerice "sustav za kontolu vatre" izra\xc4\x8dunava vatrene solucije paljbe ovisno o kutu elevacije na kojem se nalazi cijev pu\xc5\xa1ke koriste\xc4\x87i informacije o udaljenosti mete. Udaljenost mete prikazuje se pomo\xc4\x87u laserskog daljinometra koji se aktivira pritiskom na gumb pokraj okida\xc4\x8da pu\xc5\xa1ke._NEWLINE_Nakon \xc5\xa1to izra\xc4\x8duna udaljenost od mete, daljinometar prikazuje rezultat na malom LCD ekranu, te zasvijetli mala crvena dioda. Nakon \xc5\xa1to vojnik "ispravi" elevaciju na na\xc4\x8din da nagne pu\xc5\xa1ku prema cilju, zasvijetli zelena dioda, i vojnik je spreman za paljbu._NEWLINE_Na vrhu FCS sustava nalaze se jo\xc5\xa1 tri razli\xc4\x8dite diode koje strijelcu omogu\xc4\x87avaju precizniju paljbu s boka._NEWLINE_Opti\xc4\x8dki sustav F2000 FCS sadr\xc5\xbei i softver sa balisti\xc4\x8dkim svojstvima \xc5\xa1est razli\xc4\x8ditih vrsta 40 mm granata koje FN F2000 koristi. Taj softver vojniku pove\xc4\x87ava borbenu u\xc4\x8dinkovitost, ovisno o tome koju vrstu granate koristi. Tako\xc4\x91er, FCS sustav olak\xc5\xa1ava regulaciju ispaljavanja granata. Tako\xc4\x91er, mogu se ispaljivati i tzv. "pametne granate"._NEWLINE_F2000 FCS sustav pod stalnim je razvojem te su novije verzije pone\xc5\xa1to razli\xc4\x8dite od originalnog koncepta._NEWLINE_Baca\xc4\x8d granata mo\xc5\xbee biti zamijenjen posebno dizajniranim baca\xc4\x8dima za potrebe policijskih operacija. FN 303 baca\xc4\x8d mo\xc5\xbee izbacivati manje smrtonosnije metke kalibra .68 ili \xc4\x8dahure od sa\xc4\x8dmarice._NEWLINE_Planira se i uvo\xc4\x91enje 20 mm baca\xc4\x8da granata koji bi koristio streljivo kalibra 20x28mm iz OICW programa. Spomenuti baca\xc4\x8d koristio bi i FCS sustav.\n_START_SECTION_\nF2000 Tactical\n_START_PARAGRAPH_\nF2000 Tactical je varijanta sli\xc4\x8dna standardnom modelu, ali nema FCS sustav. Umjesto njega, ima ugra\xc4\x91enu platformu MIL-STD-1913 na koju se mo\xc5\xbee montirati optika.\n_START_SECTION_\nFS2000\n_START_PARAGRAPH_\nFS2000 je poluautomatska verzija koja je prvi put postala dostupna u lipnju 2006. FS2000 Tactical varijanta opremljena je s pro\xc5\xa1irenom cijevi s trajno priklju\xc4\x8denim flash supresorom, dok bajuneta nije bila uklju\xc4\x8dena u ovu pu\xc5\xa1ku._NEWLINE_Radi ve\xc4\x87e preciznosti ispod cijevi pu\xc5\xa1ke mo\xc5\xbee se ugraditi ru\xc4\x8dica koju vojnik (ako je primjerice de\xc5\xa1njak) dr\xc5\xbei lijevom rukom, dok je desna ruka na "pistol-receiver-u" a prst na okida\xc4\x8du. Ovisno o potrebama, ta ru\xc4\x8dica mo\xc5\xbee se ukloniti, i umjesto nje staviti razna dodatna oprema (npr. baca\xc4\x8d granata)._NEWLINE_Mali broj ranih modela bio je opremljen s bajunetom ispod cijevi pu\xc5\xa1ke._NEWLINE_FS2000 ima i vlastitu pod-varijantu, FS2000 Standard koja koristi optiku s 1.6x zoom-om. Ta varijanta ne koristi FCS sustav namijenjen baca\xc4\x8du granata.'